B4-0126, 0161, 0184, 0186, 0196 και 0205/99

Ψήφισμα σχετικά με τις προεδρικές εκλογές στο Καζακστάν

Το Ευρωπαϊκό Κοινοβούλιο,

Α. έχοντας υπόψη ότι το Καζακστάν διεξήγαγε προεδρικές εκλογές στις 10 Ιανουαρίου 1999,

Β. έχοντας υπόψη ότι το Καζακστάν διαδραματίζει σημαντικό ρόλο στην περιοχή και αποτελεί φυσική γέφυρα μεταξύ της Ευρώπης και της Ασίας,

Γ. επισημαίνοντας ότι η Ευρωπαϊκή Ένωση έχει υπογράψει με το Καζακστάν συμφωνία εταιρικής σχέσης και συνεργασίας η οποία προβλέπει το σεβασμό των προδιαγραφών και των δεσμεύσεων του ΟΑΣΕ όσον αφορά τη διοργάνωση ελεύθερων και αδιάβλητων εκλογών,

Δ. επισημαίνοντας ότι ο ΟΑΣΕ/ODIHR (Γραφείο για τους Δημοκρατικούς Θεσμούς και τα Δικαιώματα του Ανθρώπου) αρνήθηκε το Δεκέμβριο του 1998 να οργανώσει πλήρη αποστολή παρακολούθησης για το Καζακστάν, διότι οι συνθήκες υπό τις οποίες διεξήχθη η προεκλογική εκστρατεία δεν ανταποκρίνονταν σαφώς και ουσιαστικά στις απαιτήσεις του ΟΑΣΕ[semigr ] επισημαίνοντας επίσης ότι η περιορισμένη αποστολή του ΟΑΣΕ/ODIHR για την αξιολόγηση των εκλογών διαπίστωσε ότι η εκλογική διαδικασία υπελείπετο των προδιαγραφών και δεσμεύσεων που έχει αναλάβει το Καζακστάν ως συμμετέχον κράτος του ΟΑΣΕ,

Ε. τονίζοντας ότι παρατηρήθηκαν σοβαρές παρατυπίες όσον αφορά τα δικαιώματα των πολιτών να δημιουργήσουν πολιτικό γραφείο, τη διάρκεια της προεκλογικής εκστρατείας, την ελευθερία του συνεταιρίζεσθαι και συνέρχεσθαι, την ίση πρόσβαση στα μέσα ενημέρωσης και το νομοθετικό πλαίσιο των εκλογών,

ΣΤ. υπογραμμίζοντας ότι οι αρχές του Καζακστάν εξέφρασαν δημόσια τη δέσμευσή τους να βελτιώσουν τη νομοθεσία που αφορά τις εκλογές και να εφαρμόσουν τις συστάσεις του ΟΑΣΕ/ODIHR για μελλοντικές εκλογές,

Ζ. επισημαίνοντας την έκθεση του Ευρωπαϊκού Ινστιτούτου για τα Μέσα Ενημέρωσης σχετικά με την κάλυψη της προεκλογικής εκστρατείας από τον Τύπο, το ραδιόφωνο και την τηλεόραση κατά την περίοδο 21 Δεκεμβρίου 1998 έως 10 Ιανουαρίου 1999, έκθεση η οποία κατέληγε στο συμπέρασμα ότι υπήρχε εφημερίδων DAT και 21VEK επειδή άσκησαν κριτική και διεξήγαγαν έρευνες για τις οικονομικές υποθέσεις της οικογένειας του Προέδρου Nazarbayev,

Η. θορυβημένο από το γεγονός ότι δεν επετράπη στον πρώην πρωθυπουργό Azekhan Kazhegeldin να κατέλθει ως υποψήφιος στις προεδρικές εκλογές, βάσει προεδρικού διατάγματος για τις εκλογές, με την αιτιολογία ότι ο πρώην πρωθυπουργός, κατά το έτος που προηγείτο των προεδρικών εκλογών, διέπραξε διοικητικές ατασθαλίες,

Θ. γνωρίζοντας ότι το 1999 θα λάβουν χώρα στη Δημοκρατία του Καζακστάν κοινοβουλευτικές και δημοτικές εκλογές,

Το Ευρωπαϊκό Κοινοβούλιο,

1. καταδικάζει τις πολυάριθμες παρατυπίες που σημειώθηκαν κατά τη διαδικασία των προεδρικών εκλογών στο Καζακστάν[semigr ]

2. εκφράζει τη λύπη του για την οπισθοδρόμηση που προκάλεσε ο τρόπος διεξαγωγής των εκλογών στη διαδικασία εκδημοκρατισμού στο Καζακστάν και παρακινεί τον Πρόεδρο του Καζακστάν να κηρύξει τη διεξαγωγή ελεύθερων και αδιάβλητων κοινοβουλευτικών και δημοτικών εκλογών[semigr ]

3. καλεί τον Πρόεδρο και την Κυβέρνηση του Καζακστάν να ενισχύσουν επειγόντως τη διαδικασία εκδημοκρατισμού και την ανάπτυξη κράτους δικαίου στο Καζακστάν σύμφωνα με τις δεσμεύσεις της χώρας αυτής ως μέλους του ΟΑΣΕ[semigr ]

4. παρακινεί την κυβέρνηση να ανακαλέσει το διάταγμα που δεν επιτρέπει την υποβολή υποψηφιότητας στις εκλογές σε άτομα τα οποία έχουν καταδικαστεί για μικρά αδικήματα που έχουν αυθαιρέτως χαρακτηριστεί ως τοιαύτα[semigr ]

5. καλεί την Επιτροπή και το Συμβούλιο να ενισχύσουν την υποστήριξή τους προς τη διαδικασία εκδημοκρατισμού και τον σεβασμό των δικαιωμάτων του ανθρώπου και των πολιτικών δικαιωμάτων στο Καζακστάν και να συνδέσουν την περαιτέρω εφαρμογή της συμφωνίας εταιρικής σχέσης και συνεργασίας με την ουσιαστική πρόοδο στη διαδικασία εκδημοκρατισμού[semigr ]

6. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, τον ΟΑΣΕ, καθώς και τον Πρόεδρο, την Κυβέρνηση και το Κοινοβούλιο του Καζακστάν.